హర్యానా క్రికెట్ జట్టు

హర్యానా క్రికెట్ జట్టు హర్యానా క్రికెట్ అసోసియేషన్ నిర్వహించే దేశీయ క్రికెట్ జట్టు. ఇది హర్యానా రాష్ట్రానికి ప్రాతినిధ్యం వహిస్తుంది. ఈ జట్టు భారతదేశంలోని అగ్రశ్రేణి దేశీయ ఫస్ట్-క్లాస్ క్రికెట్ టోర్నమెంట్ అయిన రంజీ ట్రోఫీ, దేశంలోని అగ్రశ్రేణి దేశీయ లిస్ట్ A టోర్నమెంటైన విజయ్ హజారే ట్రోఫీ, సయ్యద్ ముస్తాక్ అలీ ట్రోఫీ, దేశీయ T20 టోర్నమెంట్‌లో పాల్గొంటుంది. ఇది రంజీ ట్రోఫీని ఒకసారి గెలుచుకుని, మరొకసారి రన్నరప్‌గా నిలిచింది. ఇరానీ కప్‌ను కూడా ఒకసారి గెలుచుకుంది. గొప్ప భారత ఆల్ రౌండర్, కపిల్ దేవ్, దేశీయ స్థాయిలో హర్యానా తరపున ఆడాడు.

 పోటీల చరిత్ర 
హర్యానా మొదటిసారిగా 1970–71 రంజీ ట్రోఫీలో ఫస్ట్-క్లాస్ స్థాయిలో పోటీ పడింది, అప్పటి జట్టుకు రవీందర్ చద్దా సారథ్యం వహించాడు. అప్పటి నుండి, 18 సీజన్లపాటు అతనే జట్టుకు కెప్టెన్‌గా కొనసాగాడు. జట్టు తరఫున చద్దా మొదటి సెంచరీ సాధించడంతో పాటు తొమ్మిది వికెట్లు కూడా పడగొట్టిన రెండవ మ్యాచ్‌లో గెలిచారు.

హర్యానా రెండు రంజీ ట్రోఫీ ఫైనల్స్‌లో పాల్గొంది. తొలిసారి 1986లో ఢిల్లీపై ఘోర పరాజయం పాలైంది. ముందుగా బ్యాటింగ్ ఎంచుకున్న హర్యానా జట్టు (కెప్టెన్‌ కపిల్ దేవ్) 288 పరుగులకు ఆలౌటైంది. ఢిల్లీ 638 పరుగుల భారీ స్కోరుతో బదులిచ్చింది, ఆ తర్వాత హర్యానాను 209 పరుగులకే ఆలౌట్ చేయగా, మణిందర్ సింగ్ ఎనిమిది వికెట్లు పడగొట్టాడు.

హర్యానా యొక్క తదుపరి ఫైనల్ 1991 లో, సచిన్ టెండూల్కర్, దిలీప్ వెంగ్‌సర్కార్, లాల్‌చంద్ రాజ్‌పుత్ లాంటి ఆటగాళ్ళున ముంబై జట్టుతో జరిగింది, దీనిని హర్యానా జట్టు (కపిల్ దేవ్ కెప్టెన్) ముంబైలోని వాంఖెడే స్టేడియంలో కేవలం రెండు పరుగుల తేడాతో గెలిచింది.

ఆ తరువాత హర్యానా జట్టు,  సౌరవ్ గంగూలీ, జవగల్ శ్రీనాథ్, మణిందర్ సింగ్, వినోద్ కాంబ్లీలతో కూడిన రెస్ట్ ఆఫ్ ఇండియా జట్టుతో ఇరానీ ట్రోఫీలో తలపడింది. ఫరీదాబాద్‌లోని నహర్ సింగ్ స్టేడియంలో 204 పరుగుల లక్ష్యాన్ని నిర్దేశించిన హర్యానా నాలుగు వికెట్ల తేడాతో విజయం సాధించింది.

2023 జనవరి మధ్య నాటికి, హర్యానా 330 ఫస్ట్-క్లాస్ మ్యాచ్‌లు ఆడింది, అందులో 114 గెలిచింది. 87 మ్యాచ్‌లలో ఓడిపోయి, 129 డ్రా చేసుకుంది.

 విజయాలు 

 రంజీ ట్రోఫీ
 విజేతలు (1): 1990–91
 రన్నర్స్-అప్ (1): 1985–86
 విల్స్ ట్రోఫీ
 రన్నర్స్-అప్ (2): 1994-95, 1996-97

 ప్రసిద్ధ క్రీడాకారులు 
భారతదేశం తరపున టెస్ట్ క్రికెట్ ఆడిన హర్యానా ఆటగాళ్ళు. బ్రాకెట్లో తొలి మ్యాచ్ ఆడిన సంవత్సరం:

 కపిల్ దేవ్ (1978)
 అశోక్ మల్హోత్రా (1982)
 చేతన్ శర్మ (1984)
 అజయ్ జడేజా (1992)
 విజయ్ యాదవ్ (1993)
 అజయ్ రాత్ర (2002)
 అమిత్ మిశ్రా (2008)
 జయంత్ యాదవ్ (2016)

భారతదేశం తరపున వన్‌డే ఆడిన (కానీ టెస్ట్ క్రికెట్ ఆడని) హర్యానా ఆటగాళ్ళు. బ్రాకెట్లో తొలి మ్యాచ్ ఆడిన సంవత్సరం:

 జోగిందర్ శర్మ (2004)
 మోహిత్ శర్మ (2013)
 యుజ్వేంద్ర చాహల్ (2016)

దేశీయ స్థాయిలో ప్రముఖ ఆటగాళ్లు:

 అమర్‌జిత్ కేపీ
 రాజిందర్ గోయల్

 ప్రస్తుత స్క్వాడ్ 
పేరుపుట్టినరోజుబ్యాటింగు శైలిబౌలింగు శైలిగమనికలుబ్యాటర్లుహిమాన్షు రానాకుడిచేతి వాటంకుడిచేతి మీడీయంయువరాజ్ సింగ్కుడిచేతి వాటంకుడిచేతి ఆఫ్ బ్రేక్చైతన్య బిష్ణోయ్ఎడమచేతి వాటంSlow left-arm orthodoxఅంకిత్ కుమార్కుడిచేతి వాటంకుడిచేతి ఆఫ్ బ్రేక్యషు శర్మఎడమచేతి వాటంకుడిచేతి ఆఫ్ బ్రేక్శివం చౌహాన్కుడిచేతి వాటంకుడిచేతి మీడీయంపీయూష్ దహియాకుడిచేతి వాటంకుడిచేతి మీడీయంఆల్ రౌండర్లునిశాంత్ సింధుఎడమచేతి వాటంSlow left-arm orthodoxPlays for Chennai Super Kings in IPLసుమిత్ కుమార్కుడిచేతి వాటంకుడిచేతి మీడీయంరాహుల్ తెవాటియాఎడమచేతి వాటంకుడిచేతి లెగ్ బ్రేక్Plays for Gujarat Titans in IPLజైదీప్ భంబుకుడిచేతి వాటంకుడిచేతి మీడీయం ఫాస్ట్వికెట్ కీపర్లుకపిల్ హూడాకుడిచేతి వాటంరోహిత్ శర్మకుడిచేతి వాటందినేష్ బాణాకుడిచేతి వాటంస్పిన్ బౌలర్లుజయంత్ యాదవ్కుడిచేతి వాటంకుడిచేతి ఆఫ్ బ్రేక్Plays for Gujarat Titans in IPLఅమిత్ రానాకుడిచేతి వాటంకుడిచేతి ఆఫ్ బ్రేక్అమిత్ మిశ్రాకుడిచేతి వాటంకుడిచేతి లెగ్ బ్రేక్Plays for  Lucknow Super Giants in IPLయుజ్వేంద్ర చాహల్కుడిచేతి వాటంకుడిచేతి లెగ్ బ్రేక్వైస్ కెప్టెన్  Plays for  Rajasthan Royals in IPLపేస్ బౌలర్లుమోహిత్ శర్మకుడిచేతి వాటంకుడిచేతి మీడీయం ఫాస్ట్Plays for Gujarat Titans in IPLఅజిత్ చాహల్కుడిచేతి వాటంకుడిచేతి మీడీయంఅన్షుల్ కాంబోజ్కుడిచేతి వాటంకుడిచేతి మీడీయంఅమన్ కుమార్కుడిచేతి వాటంకుడిచేతి ఫాస్ట్హర్షల్ పటేల్కుడిచేతి వాటంకుడిచేతి మీడీయం ఫాస్ట్కెప్టెన్Plays for Royal Challengers Bangalore in IPL

 ఇవి కూడా చూడండి 

 బరోడా క్రికెట్ జట్టు
 కర్ణాటక క్రికెట్ జట్టు

 మూలాలు 

వర్గం:భారతదేశం లోని దేశీయ క్రికెట్ జట్లు